Danmarksdemokraterne

Danmarksdemokraterne er et politisk parti stiftet av Inger Støjberg. Meddelelsen om partiets stiftelse ble offentliggjort av Støjberg på et pressemøte den 23. juni 2022. Ifølge Støjberg skal det være et borgerlig parti med en stram utlendingspolitikk, men ved stiftelsen var det ikke et egentlig partiprogram. Partiet har partibokstav Æ.

Folketingsvalget i 2022 
Partiet begynte 23. juni 2022 å innsamle velgererklæringer for å bli berettiget til å stille opp til neste folketingsvalg. Den 24. juni, det vil si mindre enn et døgn etter at innsamlingen startet, hadde 40 321 velgere avgitt sin støtte til at partiet kunne stille opp til Folketinget. Velgerne måtte bekrefte sine erklæringer etter syv dager for at de blir gyldige. Det kreves 20 182 gyldige velgererklæringer for å gjøre partiet berettiget til å stille til valg ved folketingsvalget. Ved folketingsvalget 1. november 2022 fikk partiet 8,1 % av stemmene og 14 mandater i Folketinget.

Referanser

Eksterne lenker 
 

 
Organisasjoner etablert i 2022